Fuʾād Ḥusain
Fuʾād Ḥusain Res apud Vicidata repertae: Nativitas: 1949; Khanaqin Patria: Iraca Fuʾād Ḥusain, litteris Arabicis فؤاد حسين (Khanaqin in urbe anno 1946 natus) est politicus Iracae. E populo Curdo ortus, alumnus est universitatis Bagdatensis. Anno 1975, Curdis libertatem quaerentes a regimine Iracensi debellatis, exsilium in Nederlandia petivit. Ibi apud universitatem liberam Amstelodamensem coniunctionibus internationalibus studuit mulieremque Batavam duxit. Apud institutum Curdicum Lutetiae ab anno 1987 operam dedit. Post ruinam Saddami Husseini in patriam reditus iuxta ministerium eruditionis operam dedit, sed ab anno 2005 usque in 2017 consiliariis Masʿūd Barzānī, praesidis Curdistaniae, praefuit. Minister a vectigalibus Iracae a die 25 Octobris 2018 usque ad 7 Maii 2020 meruit. Die 6 Iunii eiusdem anni minister rerum externarum factus est, primo ministro Muṣṭafā al-Kāẓimī, quod officium sub primo ministro Mahometo Shīāʿ al-Sūdānī retinuit.